b'\n_START_ARTICLE_\nSugardating\n_START_SECTION_\nSugarbabe og sugardaddy\n_START_PARAGRAPH_\nEn Sugarbabe (ogs\xc3\xa5 kendt som Sugarbaby) er en kvinde, der er en del af et gensidigt fordelagtigt forhold med en Sugardaddy, hvor hun typisk vil blive fork\xc3\xa6let af ham. I forholdet mellem en SugarDaddy og en SugarBabe er k\xc3\xb8nsrollerne ofte karikerede og gammeldags. Manden st\xc3\xa5r for at fork\xc3\xa6le, fors\xc3\xb8rge og fors\xc3\xb8de kvindens tilv\xc3\xa6relse.\n_START_SECTION_\nBoytoy og sugarmama\n_START_PARAGRAPH_\nBoytoy (ogs\xc3\xa5 kendt som Sugarboy eller mandlig Sugarbabe) er en mand der indg\xc3\xa5r i et s\xc3\xa5kaldet sugardater-forhold, et gensidigt fordelagtigt forhold med en Sugarmama. Et sugardaterforhold best\xc3\xa5r i sin oprindelige form af en Sugarbabe og Sugardaddy, hvor manden fork\xc3\xa6ler kvinden med gaver og oplevelser og kvinden til geng\xc3\xa6ld fork\xc3\xa6ler manden p\xc3\xa5 et immaterielt plan. Dog er rollerne byttet om mellem Boytoy og Sugarmama, s\xc3\xa5 det her er kvinden der fork\xc3\xa6ler manden med gaver og oplevelser.'